เลขาฯยูเอ็นเยี่ยมพื้นที่ประสบภัยพายุไห่เยี่ยน ในฟิลิปปินส์
นายบัน คี มุน เลขาธิการใหญ่องค์การสหประชาชาติเดินทางเยือนฟิลิปปินส์เพื่อตรวจเยี่ยมพื้นที่ประสบภัยพิบัติจากพายุไต้ฝุ่นไห่เยี่ยน โดยนายบันและคณะเดินทางถึงกรุงมะนิลาเมื่อเย็นวานนี้ (20 ธ.ค.) และมีกำหนดเข้าพบประธานาธิบดีเบนิกโน อาคีโน ผู้นำฟิลิปปินส์ในวันนี้ (21 ธ.ค.) ก่อนเดินทางต่อไปที่เมืองทาโคลบัน (Tacloban) เมืองเอกของจังหวัดเลย์เต้ ซึ่งเป็นหนึ่งในพื้นที่ที่ได้รับความเสียหายมากที่สุดจากพายุไต้ฝุ่นไห่เยี่ยนพายุไต้ฝุ่นไห่เยี่ยนพัดถล่มพื้นที่ตอนกลางของฟิลิปปินส์เมื่อวันที่ 8 พฤศจิกายนที่ผ่านมา สร้างความเสียหายอย่างหนักเป็นบริเวณกว้าง มีผู้เสียชีวิตถึง 6069 คนและยังสูญหายไปอีก 1779 คน นอกจากนี้ยังมีผู้ไร้ที่อยู่อาศัยและผู้ที่บ้านเรือนได้รับความเสียหายถึง 4 ล้านคน นานาชาติต้องระดมความช่วยเหลือ ล่าสุดสหประชาชาติประกาศแผนจะเพิ่มเงินช่วยเหลือฟิลิปปินส์เป็นจำนวน 791 ล้านดอลลาร์หรือประมาณ 23000 ล้านบาท 
 นายบัน คี มุน เลขาธิการใหญ่องค์การสหประชาชาติเดินทางเยือนฟิลิปปินส์เพื่อตรวจเยี่ยมพื้นที่ประสบภัยพิบัติจากพายุไต้ฝุ่นไห่เยี่ยน
บัน คี มุน,พายุไห่เยี่ยน,ฟิลิปปินส์,เลขาฯยูเอ็น